St Mary's Cathedral i Changancherry.
St Mary's Syro-Malabar Basilica *i Ernakulam i India.*
**Antony Padiyara** (malayalam: മാർ ആന്റണി പടിയറ *Mār Ānṟaṇi Paṭiyaṟa*; født 11. februar 1921 i Manimala i kongedømmet Travancore i Britisk India; død 23. mars 2000 i Kakkanad i Kerala i India) var en syro-malabarsk katolsk prelat, erkebiskop og kardinal.

Liv og virke
------------

### Bakgrunn

Han studerte ved regionalseminaret *St. Peter* i Bangalore og gikk over fra den syro-malabarske ritus (som hans slekt tilhørte) til den latinske ritus. 

### Prest

Antony Padiyara ble presteviet 19. desember 1945, og var inkardinert i bispedømmet Coimbatore, først som kapellan i Peria Kodiveri og deretter som sogneprest i Kollegal og Ootacamund mellom 1946 og 1952. Han ble til rektor for bispedømmets presteseminar i 1952, og ble senere professor også ved *St. Peter* i Bangalore.

### Biskop av Ootacamund

Han ble utnevnt av pave Pius XII den 3. juli 1955 til den aller første biskop av det indiske latinske bispedømmet Ootacamund. Han ble bispeviet den 16. oktober 1955 i Ootacamund av biskopen av Mysore, René-Jean-Baptiste-Germain Feuga; medkonsekratorer var biskopen av Coimbatore, Francis Xavier Muthappa, og Matthew Kavukattu, erkebiskop av Changanacherry for syro-malabarene.

Han deltok på Andre Vatikankonsil fra 1962 til 1965.

### Erkebiskop av Changanacherry

Den 14. juni 1970 utnevnte pave Paul VI ham til syro-malabarsk erkeepark av Changanacherry. Nå var han altså igjen medlem av den ritus han stammet fra, og han ble en katalysator for utviklingen av den syro-malabarske kirke.

### Erkebiskop av Ernakulam

Den 23. april 1985 ble han utnevnt av pave Johannes Paul II til erkebiskop av Ernakulam.

### Kardinal

Den 28. juni 1988 ble han kreert til kardinal; han fikk seg tildelt tittelkirken *Santa Maria Regina Pacis a Monte Verde*.

### Stor-erkebiskop

Den 16. desember 1992 ble han stor-erkebiskop av Ernakulam-Angamaly og dermed overhode av den syro-malabarske katolske kirke. 

Den 11. november 1996 nedla han sin 75-åring sitt embede av aldersgrunner. Han døde den 23. mars 2000 på *Cardinal Padiyara Nature Cure Centre* i Kakkanad, som han selv hadde grunnlagt, i en alder av 79 år. Han ble begravet i *St. Mary*-katedralen i Ernakulam.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Pave Benedikt XV (1854-1922) \*1907
* Kardinal Willem Marinus van Rossum, C.SS.R. (1833-1903) \*1871
* Erkebiskop Leo Peter Kierkels, C.P. (1882-1957) \*1931
* Biskop René-Jean-Baptiste-Germain Feuga, M.E.P. (1886-1964) \*1941
* Kardinal *Antony Padiyara* (1921-2000) \*1955

Referanser
----------

1. ↑   katolsk hierarki ID padiyara[Hentet fra Wikidata]
2. 1 2  Miranda, Salvador. «PADIYARA, Antony». *The Cardinals of the Holy Roman Church*.
3. ↑  kariyi, lest 21. mars 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** LCCN **·** ISNI
 |